Velttovalokuore

Velttovalokuore (Platytroctes apus) on valokuoreisiin kuuluva kalalaji. Lajia tavataan syvistä vesistä kaikista valtameristä.

Koko ja ulkonäkö
Velttovalokuore voi kasvaa suurimmillaan 18 cm pitkäksi. Ruumiinmuodoltaan laji on korkea ja litteä, ovaalinmuotoinen. Selässä ja vatsassa on veltosta kudoksesta muodostunut köli. Selkäevä sijaitsee ruumiin takaosassa, rintaevät ovat hyvin pienet ja pyrstöevä on haarautunut. Kalalla on elin, josta se voi ruiskauttaa vihreänä hohtavaa nestettä. Velttovalokuore on väriltään tumman ruskea.

Levinneisyys ja elintavat
Velttovalokuoreen levinneisyysalue on hyvin laaja. Sitä tavataan lauhkeilta ja lämpimiltä alueilta niin Atlantista, Intian valtamerestä kuin Tyynestämerestäkin. Kalaa on tavattu 390–5 400 metrin syvyydestä ja tyypillisimmin se liikkuu 1 000–2 000 metrin syvyydessä. Velttovalokuore kykenee sietämään hyvin vähähappisia olosuhteita. Lajin ravintoa on eläinplankton.

Lähteet

Sillikuorekalat